# Alessandra Mussolini

### Fra Wikipedia, den frie encyklopedi

Alessandra Mussolini er italiensk medlem av Europa-parlamentet.

Alessandra Mussolini (født 30. desember 1962 i Roma) er en italiensk nyfascistisk politiker, skuespiller, fotomodell og lege. Hun er i dag italiensk representant i Europa-parlamentet.

## [rediger] Bakgrunn og utdannelse

Alessandra Mussolini er barnebarn av Benito Mussolini, og dessuten niese av Sophia Loren. Hennes far Romano Mussolini var jazzmusiker. Alessandra Mussolini studerte medisin og er siden 1989 gift. Hun har tre barn, Caterina, Clarissa og Romano.

## [rediger] Politisk virke

Hun er siden 1992 medlem av det italienske parlamentet, valgt i Napoli for det reformerte fascistpartiet Alleanza Nazionale, og av det europeiske parlamentet. Da hun ble innvalgt i det italienske parlamentet gjorde hun et poeng av å sette seg på bestefarens gamle plass i parlamentet.

Hun var sentralstyremedlem i Alleanza Nazionale. Da partilederen, Italias visestatsminister Gianfranco Fini, som tidligere hadde uttalt at Benito Mussolini var en stor statsmann, begynte å distansere seg fra il Duce-nostalgien i partiet, irriterte det Alessandra Mussolini og hennes fløy kraftig, og den 28. november 2003 meldte hun seg ut av partiet, fordi hun følte at Fini vanæret hennes familie, etter at han hadde reist til Israel og tatt avstand fra Benito Mussolinis styre.

Mussolini etablerte deretter partiet Alternativa Sociale con Alessandra Mussolini som mer åpent bekjenner seg til tradisjonell fascisme, og vant et sete i det europeiske parlamentet i juni 2004. Hun inviterte bl.a. lederen for det ytterliggående tyske nasjonalistpartiet NPD til Strasbourg og lovet å kjempe for nasjonale tyske interesser i Europaparlamentet.

I det europeiske parlamentet er hun medlem av komitéen for borgerlige friheter, justis- og indrepolitikk.

Etter at den italienske fotballstjernen Paolo di Canio, kapteinen for Lazio Roma, hadde gjort den romerske hilsenen (utstrakt høyre arm), uttalte Mussolini at hun var svært rørt og tilbød ham en posisjon i partiet.

## [rediger] Se også

- Benito Mussolini

## [rediger] Eksterne lenker

- http://www.alternativasociale.it

Hentet fra «http://no.wikipedia.org../../../a/l/e/Alessandra_Mussolini_e03a.html»

Kategorier: Italienske politikere | Italienske skuespillere | Medlemmer av Europaparlamentet | Fødsler i 1962

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Español
- Français
- Italiano
- Nederlands
- 日本語
- Polski
- Slovenščina
- Svenska